नई दिल्ली : टीम इंडिया के कप्तान और बालीबुड अभिनेत्री अनुष्का शर्मा की बेटी वामिका (Vamika) की हाल में ली गई एक भी तस्वीर अभी तक सोशल मीडिया में नहीं आई है। इसके साथ फोटोग्राफरों के पास की वामिका की एक भी तस्वीर नहीं है। फैंस उनकी एक झलक पाने के लिए कई दिनों से इन्तजार कर रहे है। इसी बीच कप्तान विराट कोहली की बहन भावना कोहली ढींगरा ने खुलासा किया है कि वामिका आखिर किसके जैसे दिखती है।
READ MORE : RAIPUR BREAKING: अभिषेक सिंह गिरफ़्तार, पौने दो करोड़ की धोखाधड़ी का आरोप, दमनदीव से रायपुर लेकर पहुंची राजधानी पुलिस
दरअसल, हाल ही में विराट कोहली की बहन भावना कोहली ढींगरा ने अपने इंस्टाग्राम अकाउंट पर 'आस्क मी एनीथिंग' लाइव सेशन रखा। इस दौरान विराट और अनुष्का के फैन्स ने कपल और उनकी बेटी से जुड़े कई दिलचस्प सवाल पूछे। एक यूजर ने पूछा, 'क्या आप वामिका से मिली हैं? वो अनुष्का या विराट किसकी तरह ज्यादा दिखती है?' इसके जवाब में भावना लिखी हैं,'हां मैं मिली हूं। वह एक एंजेल हैं।'
एक दूसरे यूजर ने भावना से पूछा- वामिका का मतलब क्या होता है? इस पर भावना ने जवाब दिया, 'देवी दुर्गा का ही एक रूप है जिसे वामिका कहते हैं।' विराट कोहली ने हाल ही में लाइव सेशन के दौरान यह खुलासा किया था कि आखिर किस वजह से उन्होंने अपनी बेटी वामिका को सोशल मीडिया से दूर रखा है। विराट ने कहा, 'हमने अपनी बेटी को तब तक सोशल मीडिया से दूर रखने का फैसला किया जब तक उसको इसकी समझ नहीं हो जाती है।'